Vlajka Iraku



1921 – 1958 

Pôvodná vlajka Iraku bola prijatá v roku 1921. Išlo o čierno-bielo-zelená horizontálna trikolóra, s červeným lichobežníkom (niektoré varianty trojuholník) rozšíreným zo strany stožiaru, inšpirovaná vlajkou arabskej vzbury. Dve sedemcípe biele hviezdy na trojuholníku označujú dva hlavné národy kráľovstva: Arabi a Kurdi. Zvolené farby charakterizovali hášimovských vodcov arabskej vzbury, ktorý riadili krajinu s jeho prvým kráľom, a preto je veľmi podobná vlajke Jordánska, ďalšieho hášimovského kráľovstva (táto vlajka je stále používaná monarchistami v Iraku).

1958 

Táto vlajka bola vlajkou arabských štátov federácie, konfederácie kráľovstvo Iraku a Jordánska po celú dobu svojej krátkej existencie. Používanie vlajky a fakticky aj federácia boli ukončené revolúciou ze 14. júla ktorá smerovala k vzniku Irackej republiky na konci roka 1958.

1959 – 1963 

Vodca revolúcie Abdul Karim Kásim, ktorý zosadil monarchiu, prijal 14. júla 1959 (zákonom č. 102 z roku 1959) novú vlajku, ktorá sa skladala z čierno-bielo-zelenej vertikálnej trikolóry v strede s bielym pásom, červenej osemcípej hviezdy so žltým kruhom v jej strede. Čierna a zelená predstavovali panarabské farby, žlté slnko predstavuje kurdskú menšinu, červená hviezda (z Ishtaru) predstavuje zastúpenie asýrskej menšiny.

Táto verzia irackej štátnej vlajky je v súčasnej dobe akceptovaná na územiach kurdskej menšiny v Iraku, zatiaľ čo verzie vlajok z rokov 1963 – 2007 nie sú.

1963 – 1991 

Potom, čo bola zvrhnutá vláda Qassia, bola prijatá nová vlajka dňa 31. júla 1963 (zákonom č. 28 z roku 1963). Novú vlajku s tromi prúžkami, červeným, bielym a čiernym, s tromi zelenými hviezdami v bielom pruhu. Zelené päťramenné hviezdy boli pôvodne umiestnené na znak pripravovanej, ale nikdy-naplnenej, Únie Iraku s Egyptom a Sýriou (Spojené arabské republiky), (keďže obe republiky mali vlajky v tom čase dve hviezdy uprostred svojich vlajok). Do roku 1961 sa však aj únia medzi Sýriou a Egyptom rozpadla. Sýrčania si pridali tretiu hviezdu na ich vlajku, v roku 1963 a tým bola totožná s irackou vlajkou v rokoch 1963 – 1971, kedy Sýrčania zmenili svoju vlajku znova. Iracká vlajka bola nahradená vlajkou (zákonom č 33 z roku 1986), v ktorom síce vlajka ostala rovnaká, význam týchto troch hviezd bol zmenený z pôvodného geografického význam motto z troch princípov strany Ba'ath: Wahda, Hurriyah, Ishtirakiyah (Jednota, sloboda, socializmus). Táto vlajka bola používaná za vlády Saddáma Husajna.

1991 – 2004 

V Dňa 13. januára 1991, vlajka bola opäť zmenená (zákonom č 6 z roku 1991).  Saddám Husajn nariadil umiestniť Takbir آلله آكبر (slovami Allaah Akbar (Boh je veľký) medzi hviezdami). Slová na vlajke boli vo vlastnom rukopise Saddáma Husajna, čo bolo pozorovateľmi hodnotené ako pokus o získanie podpory predtým zakázaných náboženských vodcov, a pokus o zastavenie neúcty k irackej vlajke v Kuvajte, a získanie podpory z islamského sveta v období bezprostredne predchádzajúcom prvej vojne v Perzskom zálive. Husajn sa pokúšal vzdialiť jeho vládu od svojho predchádzajúceho sekularizmu, čím získaval ochotu islamských bojovníkov bojovať za jeho režim.

2004 – 2008 
 
Po roku 2004 bola vykonaná zmena na vlajke z roku 1991. Text bol prepísaný zo saddámovského rukopisu do tradičného kufického písma.

od 2008 po súčasnosť 
Dňa 21. januára 2008, bola nová vlajka potvrdená irackým parlamentom. V tejto aktuálnej verzii, boli tri hviezdy odstránené, zatiaľ čo Takbir zostal napísaný v zelenom kufickom písme.

Návrhy vlajok a kontroverzia, 2004 

Dňa 26. apríla 2004 Iracká vládna rada (IVR) oznámila novú post-Saddámovskú vlajku v Iraku. Medzivládna konferencia uviedla, že z cca 30 súťažných návrhov, zvolila design irackého umelca, architekta Rifata Chadirja, žijúceho v Londýne, brata jedného z členov IVR.

Vlajka bola biela, čo predstavuje čistotu, s paralelnými modro-žlto-modrými pásmi v dolnej štvrtine alebo tretine, modré pásy symbolizujú rieky Tigris a Eufrat žltý reprezentuje kurdskú menšinu (pôvod tejto symboliky bol nejasný, pretože vlajka Kurdistanu zobrazuje žlté slnko). V strede bieleho poľa bol veľký islamský polmesiac, ktorý bol nezvyčajne v odtieni modrej, čo predstavuje irackých Turkménov.

Pozoruhodný dizajn naznačil odklon od tradičných farieb, používaných vo väčšine ostatných arabských vlajok, v ktorých zelená reprezentuje islam a červená reprezentuje arabský nacionalizmus. Islamské polmesiace sú obvykle predstavované v zelenej alebo červenej farbe arabskej heraldiky. Nová vlajka je prevažne modrobiela, čo okamžite viedlo ku kontroverzii v Iraku kvôli jeho údajnej podobnosti s izraelskou. Izrael je dlho považovaný za nepriateľa Iraku. Kritici odsudzujú opustenie tradičných panarabských farieb a vety Allah Akbar , pridanej Saddámom Husajnom v roku 1991.

Nová vlajka bola deň pred plánovaným oficiálnym prijatím znesvätená zapálením povstalcami vo Fallúdži dňa 27. apríla 2004.

Dňa 28. apríla 2004, Rada guvernérov s predsedom Masúdom Barzáním oficiálne predstavila upravenú verziu vlajky, v ktorom pôvodne veľmi ľahký odtieň modrej, ako informoval tlač dňa 26. apríla 2004, bol zmenený na tmavší odtieň. Nie je jasné, či išlo o zmenu z dôvodu protestov proti pôvodnému návrhu, alebo, ako tvrdí Rada, opravy tlačových chýb v predchádzajúcich vyobrazeniach. Tiež vysvetlil, že vlajka bude dočasná, používaná v priebehu nasledujúcich mesiacov až do prijatia konečného návrhu. 
Vzhľadom na odpor voči tomuto návrhu bolo používanie modrej vlajky zrušené. Na slávnostnom odovzdávaní dňa 28. júna 2004 bola použitá mierne upravená verziu z roku 1991. Vlajka si ponechala Allahu Akbar, ale so štylizovaným písmom bez hviezd.

Návrhy vlajky, 2008 

V januári 2008 bol navrhnutý nový dizajn, odstraňujúci znaky strany Ba´ath. Namiesto toho umiestnil zelenú osemcípu hviezdu okolo žltého kruhu uprostred nápisu „Allah Akbar“, ktorý je napísaný v kufickom písme (ktorý má pôvod a je cenený ako štýl mezopotámskej arabčiny). 
Ďalší dizajn bol podobný vlajke z 2004 – 2008, ale farba nápisu bola zmenená na žltú, zastupujúcu kurdský ľud v severnom Iraku. Význam troch hviezd sa mal zmeniť na symbol miery, tolerancie a spravodlivosti.

Dňa 22. januára 2008 bola nová vlajka potvrdená (zákonom č. 9 z roku 2008). V tejto verzii, boli tri hviezdy odstránené, zatiaľ čo Takbir zostal napísaný v zelenom kufickom písme. Používanie bolo stanovené na obdobie jedného roka až do konečného rozhodnutia. Ale ani k 30. júnu 2010, neboli oznámené žiadne zmeny.

Súťaž návrhov, 2008 
V júli 2008, iracký parlament vypísal súťaž na návrh novej irackej vlajky. Súťaž prebiehala až do septembra 2008. Z 50tich zaslaných návrhov bolo vybraných šesť návrhov a zaslaných do irackého parlamentu, ktorý sa chystal vybrať novú vlajku pred koncom roka 2008. Výsledok súťaže nebol oznámený. Dodnes sa používa dočasná vlajka z januára 2008.

Referencie

Iné projekty

Externé zdroje 
 Iraq parliament approves new flag
 Iraq unveils new national flag (BBC)
 Controversial new Iraqi flag unfurled (al-Jazeera)
 Iraqis unimpressed by flag design (BBC; refers to the sibling relationship between the al-Chaderchis, accusations of nepotism)
 Burning with anger: Iraqis infuriated by new flag that was designed in London (The Independent, reaction of Iraqis, sibling relationship)
 Flags of Modern Iraq  (Arabic-Radio-TV, The Flags of Modern Iraq (1921 – present)
 New York Times article on new flag
 Global Justice Project: Iraq

Irak
Irak